Title: ประกาศกรมประมง เรื่อง ให้ยกเลิกแบบคำขอรับใบอนุญาต ใบอนุญาต คำขอต่ออายุใบอนุญาต คำขอรับใบแทนใบอนุญาตและคำขอเปลี่ยนแปลงเครื่องมือที่ได้รับอนุญาตให้ทำการประมง เพิ่มเครื่องมือที่จะใช้ทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทย พ.ศ. 2560

ประกาศกรมประมง

ประกาศกรมประมง
เรื่อง
ให้ยกเลิกแบบคำขอรับใบอนุญาต ใบอนุญาต คำขอต่ออายุใบอนุญาต คำขอรับใบแทนใบอนุญาต
และคำขอเปลี่ยนแปลงเครื่องมือที่ได้รับอนุญาตให้ทำการประมง
เพิ่มเครื่องมือที่จะใช้ทำการประมง
หรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทย
พ.ศ. ๒๕๖๐

เนื่องจากมีความจำเป็นต้องปรับปรุงรูปแบบคำขอ
ใบอนุญาตต่าง ๆ
ที่เกี่ยวกับการทำการประมงนอกน่านน้ำไทยให้สอดคล้องกับกฎระเบียบในการควบคุมการทำการประมงนอกน่านน้ำที่จะมีการปรับปรุง

อาศัยอำนาจตามความในข้อ
๑๔ ของกฎกระทรวงการขออนุญาตและการอนุญาตให้ทำการประมงนอกน่านน้ำไทย พ.ศ. ๒๕๕๙
ซึ่งออกตามความในมาตรา ๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง
พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้

ข้อ
๑  ให้ยกเลิกคำขอรับใบอนุญาต ใบอนุญาต
คำขอต่ออายุใบอนุญาต คำขอรับใบแทนใบอนุญาต และคำขอเปลี่ยนแปลงเครื่องมือที่ได้รับอนุญาตให้ทำการประมง
เพิ่มเครื่องมือที่จะใช้ทำการประมง หรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทย

ข้อ
๒[๑]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๑
กุมภาพันธ์ พ.ศ. ๒๕๖๐
อดิศร  พร้อมเทพ
อธิบดีกรมประมง

ปริยานุช/จัดทำ
๖ กุมภาพันธ์
๒๕๖๐

ปุณิกา/ตรวจ
๖ กุมภาพันธ์
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๓๕ ง/หน้า ๑๐/๒ กุมภาพันธ์ ๒๕๖๐